《还三嵎先寄舍弟》
宋代·李新

客宦乘流同木偶，入村随俗自猴冠。
鴒飞原上正相应，豆泣釜猴当少宽。
貂阙长忧狗尾续，客来应借凤毛看。
陇西衣钵传无尽，熟看群儿现宰官。

作者简介：宋仙井人，字元应。哲宗元祐五年进士。刘泾尝荐于苏轼。累官承议郎、南郑丞。元符末上书夺官，谪遂州。徽宗大观三年赦还。有《跨鳌集》。